Եվրոպայի խորհուրդը պատրաստվում է վերանայել Ռուսաստանի նկատմամբ պատժամիջոցների քաղաքականությունը: Այս մասին Financial Times-ին տված հարցազրույցում հայտարարել է Եվրոպայի խորհրդի գլխավոր քարտուղար Տուրբյորն Յագլանդը: Հիշեցնենք, որ Ռուսաստանի նկատմամբ պատժամիջոցները սահմանվել են դեռ 2014 թվականին Ղրիմի՝ Ռուսաստանի Դաշնության կազմի մեջ մտնելու կապակցությամբ: Մասնավորապես 2014 թվականի ապրիլի 10-ին ԵԽԽՎ-ում Ռուսաստանի պատվիրակությունը զրկվեց ձայնի իրավունքից, իսկ պատվիրակության անդամներից արգելվեց ԵԽԽՎ-ում ղեկավար պաշտոններ զբաղեցնել և մասնակցել ԵԽԽՎ դիտորդական առաքելություններին: